“Ягоравы: жыццё ў каханні” — так называецца выстаўка твораў вядомых гомельскіх мастакоў Марыі і Валянціна Ягоравых, якая адкрылася ў Светлагорскай карціннай галерэі “Традыцыя” імя Германа Пранішнікава. Гэтых творцаў ужо няма сярод нас. Але іх работы працягваюць жыць, здзіўляючы сваёй першароднасцю і далікатным, глыбінным святлом. Яны — само жыццё, якое не мае часавых межаў. І тут хочацца зрабіць зусім не лірычнае адступленне. Мастак жыве ў сваіх творах, — звыкла сцвярджаем мы. Але ці так гэта?